UNIQลั่นเป็นหุ้นปันผล
&nbsp;
19 ส.ค. 2554

เชื่อฝีมือรายใหญ่ดันหุ้นวิ่ง ประมูลสายสีน้ำเงินสิ้นเม.ย.
โพสต์ทูเดย์ — UNIQ เชื่อหุ้นวิ่งฝีมือรายใหญ่ ลั่นเป็นหุ้นก่อสร้างจ่ายปันผล ย้ำปีนี้รายได้โต 30% 
นายเติมพงษ์ เหมาะสุวรรณ ผู้ช่วยรองกรรมการผู้จัดการฝ่ายบริหาร แผนกบัญชีและการเงิน บริษัท ยูนิค เอ็นจิเนียริ่ง แอนด์ คอนสตรัคชั่น (UNIQ) เปิดเผยว่า ไม่ทราบสาเหตุที่ราคาหุ้น UNIQ ปรับตัวขึ้น แต่ดูจากปริมาณการซื้อขาย คาดว่ามีนักลงทุนรายใหญ่เข้ามาซื้อขาย และกลุ่มผู้ถือหุ้นใหญ่ไม่ได้ขายหุ้นออกมา รวมทั้งไม่มีนโยบายเพิ่มสภาพคล่อง (ฟรีโฟลต) หุ้น ปล่อยให้เป็นไปตามกลไกตลาด 
“ผู้บริหารพยายามทำให้เป็นหุ้นก่อสร้างที่เน้นจ่ายปันผลมากที่สุด ซึ่งตั้งแต่เข้าตลาดหุ้น มีการจ่ายปันผลมากขึ้นทุกปี” 
นายเติมพงษ์ กล่าวต่อว่า ตั้งเป้ารายได้ปีนี้ 4,500 ล้านบาท หรือโต 30% จากปีก่อนที่ทำได้ 3,419 ล้านบาท ส่วนใหญ่เป็นงานที่ทยอยรับรู้รายได้ (แบ็กล็อก) โครงการรถไฟฟ้าสายสีแดงบางซื่อตลิ่งชัน 3,0004,000 ล้านบาท โดยรับรู้เมื่อปีก่อนแล้ว 2,000 ล้านบาท จากมูลค่าโครงการ 9,000 ล้านบาท 
นอกจากนี้ ยังมีงานที่รอเซ็นสัญญา 2 งาน มูลค่า 1,070 ล้านบาท และรอยื่นประมูลหลายโครงการกว่า 1 หมื่นล้านบาท 
สำหรับโครงการรถไฟฟ้าสีน้ำเงินทั้งหมด 5 สัญญา มูลค่า 5 หมื่นล้านบาท จะยื่นประมูลสิ้นเดือน เม.ย.นี้ คาดหวังได้ 1 สัญญา มูลค่า 1 หมื่นล้านบาท 
สำหรับอัตรากำไรสุทธิปีนี้ พยายามรักษาให้เท่ากับปีก่อนที่ 4.08% หรือลดลงเล็กน้อย เพราะงานเมกะโปรเจกต์มีปริมาณมากแต่มาร์จินน้อย และบริหารต้นทุนให้ดี เลือกรับงานที่มีมาร์จินดี โดยเลือกรับงานภาครัฐทั้งหมด ซึ่งไม่มีความเสี่ยงหนี้สูญ 
ผู้บริหารกล่าวถึงสภาพคล่องมีเงินสดในมือ 500600 ล้านบาท มีอัตราหนี้สินต่อทุน (ดี/อี) 2.22 เท่า หากตัดตั้งสำรองโครงการรถไฟฟ้าสีแดง จะมีดี/อี 0.62 เท่า